
ΔΕΛΤΙΟ ΤΥΠΟΥ
 
Το Εργατ/κό Κέντρο Ν. Χανίων, εκφράζει την οργή και την αγανάκτηση του για το νέο "λουκέτο" στην τοπική αγορά, αυτή τη φορά στην πρότυπη μονάδα αιμοκάθαρσης "ΙΑΤΟΣ", που είχε ως αποτέλεσμα να χάσουν τη δουλειά τους 15 εργαζόμενοι.
Ακόμη 15 εργαζόμενοι προστίθενται στην στρατιά των ανέργων, χάνοντας τη δουλειά τους εξαιτίας της κρίσης του συστήματος και των ανταγωνισμών των επιχειρηματικών ομίλων. Το Εργατικό Κέντρο Χανίων συμπαραστέκεται στους  απολυμένους της πρότυπης μονάδας αιμοκάθαρσης "ΙΑΤΟΣ", και καταγγέλλει τη Διοίκηση της Επιχείρησης, που αδιαφορώντας για την τύχη των εργαζομένων και των οικογενειών τους, έκλεισε ξαφνικά και οι 15 εργαζόμενοι βρέθηκαν κυριολεκτικά στον δρόμο μέσα σε μία νύχτα. 
Να σημειώσουμε ότι στους εργαζόμενους οφείλονται δεδουλευμένα 8 μηνών και προς τιμήν τους σήμερα φρόντισαν έτσι ώστε όλοι οι ασθενείς τους  να μεταφερθούν σε άλλες μονάδες αιμοκάθαρσης και στο Γενικό Νοσοκομείο Χανίων. 
Το Εργατ/κό Κέντρο Χανίων στέκεται δίπλα στους εργαζόμενους και  θα κάνει τα πάντα προκειμένου να διασφαλιστούν στο ακέραιο τα δικαιώματά τους. 
Θα κάνει τα πάντα προκειμένου να διασφαλιστούν  τόσο οι αποζημιώσεις τους όσο και τα δεδουλευμένα (χρωστούμενα) τους.

